# Counter-Strike Online

| Counter-Strike Online |
| --- |
| Fayl:CounterStrikeOnlineCover.jpg „Counter-Strike Online“ muqovasi |
| Ishlab chiqaruvchi |
Nexon Corporation Valve |
| Nashir etuvchi |  Nexon (2008)   beanfun! (2008)  TianCity (2008)  Nexon (2009) (2019-yilda yopilgan)   IAHGames (2009) (2015-yilda yopilgan)  Megaxus (2010) (2019-yilda yopilgan)  PlayFPS (2012) (2013-yilda yopilgan)  Nexon Europe (2013) (2014-yilda yopilib, Counter-Strike Nexon: Zombiesʼga oʻtkazilgan)    Counter-Strike Nexon: Zombies Nexon Europe (2014)  GoPlay (2015) (2016-yilda yopilgan) |
| Chiqarilgan sana |
2008-yil 24-iyul |
| Oʻyin seriyasi | *Counter-Strike* |
| Janr |
Birinchi shaxsdan taktik otishma |
| Platformalar |
Microsoft Windows |
| Yuritkich |
GoldSrc |
| Oʻyin rejimlari |
Koʻp oʻyinchili |
| Keyingi soni |
Counter-Strike Online 2 |

Counter-Strike Online (**CSO**) – Osiyo oʻyin bozori uchun 2008-yilda ishlab chiqarilgan birinchi shaxsdan taktik otishma janridagi videooʻyin. Oʻyin Valve boshqaruvi ostida Janubiy Koreyaning Nexon kampaniyasi tomonidan ishlab chiqarilgan. Shuningdek, Valve korporatsiyasi oʻyin litsenziyasining egasidir. Oʻyin *Counter-Strikeʼga* asoslangan boʻlib, *"Counter-Strike: Condition Zero"ning* remeykidir.

*"Counter-Strike Online"*da faqatgina koʻp oʻyinchili rejimlar bor. Oʻyinda Steamʼning mikrotoʻlov modeli ishlatiladi, yaʼni unda „dekoder“ deb ataladigan valyuta sotib olish mumkin. Bunday valyuta evaziga tekin versiyadagiga qaraganda anchayin kuchli qurollar olsa boʻladi.

## Umumiy tushuncha

Oʻyinda xalqaro *Counter-Strikeʼga* qaraganda bir muncha qoʻshimchalar mavjud, masalan, ayol personajlar, koʻplab yangi qurollar bilan birga ularga qoplamalar. Qurollarning aksariyati standart boʻyicha qulflangan boʻladi. Ularni sotib olish uchun virtual pul yoki oʻyin ichidagi ochkolar muhim ahamiyatga ega. Aksariyat maxsus qurollar, qoplamalar, kuchaytirgichlar va boshqalarni naqd pul bilan sotib olish mumkin. Oʻyin ichidagi ochkolar bilan boshqa turli xil maxsus narsalarni ham sotib olish mumkin.

*Counter-Strike Online* oʻzi tekin oʻyin boʻlsa-da, baʼzi qurollar haqiqiy pulga ayirboshlanadigan ochkolar evaziga sotib olinadi. Bunday qurollarning amal qilish muddati mavjud, muddat tugaganidan keyin esa sotib olingan qurol inventardan yoʻqoladi. Biroq aksiyalar chogʻida sotib olingan qurol butunlayga qoladi. Oʻldirish va topshiriqlarni bajarish evaziga ochkolarga erishib, ular bilan qurol va buyumlarni sotib olish mumkin.

## Turnirlar

Kunshan shahri mezbonlik qilgan World Cyber Games 2012 Grand Finals bellashuvida *Counter-Strike Online* boʻyicha turnir boʻlib oʻtdi. Unda Xitoy, Tayvan, Malayziya va Janubiy Koreya jamoalari bellashdilar. Turnirda Xitoyning TYLOO jamoasi gʻolib chiqdi.

## Counter-Strike Nexon: Zombies

*Counter-Strike Nexon: Zombies* 2014-yilning 7-oktyabrida Gʻarb mamlakatlari uchun Steamʼda chiqariladi. *Counter-Strike Nexon: Zombies* oʻyinining nomi 2019-yilda *Counter-Strike Nexon: Studio*ʼga oʻzgartirildi.

2018-yilning yozida Steam Web API himoyasidagi zaifliklar bois, *Counter-Strike Nexon: Zombies*ʼni Steamʼda atiga bir marta boʻlsa ham oʻynagan oʻyinchilarning soni 5 222 958 tani tashkil etishi maʼlum boʻladi.

## Kutib olinishi

Onlayn sharhlovchi MMOhuts *Counter-Strike Onlineʼga* 3/5 baho berdi. Ular oʻyinning asl *Counter-Strikeʼga* oʻxshashligini taʼkidladilar. Shuningdek, oʻyin Janubi-Sharqiy Osiyodan tashqarida serverlar joylashuvi sababli juda yuqori kechikish (ping) kuzatilayotganini tanqid qilishdi. NoGameNoTalk sharhlovchisi onlayn versiyaning yangi uchta oʻyin rejimini original oʻyindagining yaxshilanishi oʻlaroq eʼlon qilib, iltifot koʻrsatdi. FilePlanet esa oʻyinning geympleyi va qurol-yarogʻlari uchun oʻrtachadan yuqoriroq baho qoʻydi (7.1/10). Shu bilan birga Osiyodan tashqaridagi kechikish vaqtlarini, shuningdek, oʻyin eski boʻlib koʻrinishi va tuyulishini taʼkidladi.

## Manbalar

* *Cheben.* „Leading International Studios Join Forces to Extend the World's #1 First-Person Multiplayer Game“.  GotFrag (2007-yil 27-iyul). 2009-yil 30-iyunda asl nusxadan arxivlangan. Qaraldi: 2007-yil 12-oktyabr.
* „Game Watch (Translated)“. 2008-yil 22-iyunda asl nusxadan arxivlangan. (Ushbu oʻyin 13 yoshdan kichiklar uchun moʻljallanmagan. Oʻyinda zoʻravonlik mavjud.)
* „Nexon Finding ways to expand cso business in Indonesia, India & other area.(8-1-2012)(Broken Link)“. 2012-yil 23-martda asl nusxadan arxivlangan. (CSO Indoneziyada ochildi va 2011-yil soʻngiga qadar Hindistonda boʻladi. [Ishga tushish ehtimoli bekor qilingan])
* „trai nghiem Counter-Strike Online:su that vong da duoc tien lieu“ (2015-yil 24-mart). 2015-yil 27-martda asl nusxadan arxivlangan. Qaraldi: 2015-yil 31-may.

## Havolalar

* Janubiy Koreyadagi rasmiy veb-sayti (Wayback Machine saytida 2023-12-10 sanasida arxivlangan) (koreyscha)